LIETUVOS RESPUBLIKOS ŽEMĖS ŪKIO MINISTRO

ĮSAKYMAS

Dėl LIETUVOS Kaimo plėtros 2007–2013 metų pROGRAMOS priemonės „PIRMAS NE žemės ūkio paskirties IR APLEISTOS ŽEMĖS ŪKIO PASKIRTIES ŽEMĖS apželdinimas mišku“ ĮGYVENDINIMO TAISYKLIŲ PATVIRTINIMO

2008 m. vasario 6 d. Nr. 3D-60

Vilnius

Vadovaudamasi Lietuvos Respublikos žemės ūkio ministerijos nuostatų, patvirtintų Lietuvos Respublikos Vyriausybės 1998 m. rugsėjo 15 d. nutarimu Nr. 1120 „Dėl Lietuvos Respublikos žemės ūkio ministerijos nuostatų patvirtinimo“ (Žin., 1998, Nr. 83-2327; 2001, Nr. 92-3215; 2002, Nr. 66-2717), 5.1 ir 5.15 punktais, atsižvelgdama į 2005 m. rugsėjo 20 d. Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL 2005 L 277, p. 1) su paskutiniais pakeitimais, padarytais 2006 m. gruodžio 19 d. Tarybos reglamentu (EB) Nr. 2012/2006 (OL 2006 L384, p. 8), ir į 2006 m. gruodžio 15 d. Komisijos reglamento (EB) Nr. 1974/2006, nustatančio išsamias Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai taikymo taisykles (OL 2006 L 368, p. 15), su paskutiniais pakeitimais, padarytais 2007 m. spalio 22 d. Komisijos reglamentu (EB) Nr. 1236/2007 (OL 2007 L 280, p. 3), nuostatas ir siekdama efektyviai panaudoti EŽŪFKP lėšas,

tvirtinu Lietuvos kaimo plėtros 2007–2013 metų programos priemonės „Pirmas ne žemės ūkio paskirties ir apleistos žemės ūkio paskirties žemės apželdinimas mišku“ įgyvendinimo taisykles (pridedama).

Žemės ūkio ministrė	Kazimira Danutė Prunskienė

PATVIRTINTA

Lietuvos Respublikos žemės ūkio ministro

2008 m. vasario 6 d. įsakymu Nr. 3D-60

LIETUVOS KAIMO PLĖTROS 2007–2013 METŲ PROGRAMOS PRIEMONĖS „PIRMAS NE ŽEMĖS ŪKIO PASKIRTIES IR APLEISTOS ŽEMĖS ŪKIO PASKIRTIES ŽEMĖS APŽELDINIMAS MIŠKU“ ĮGYVENDINIMO TAISYKLĖS

I. BENDROSIOS NUOSTATOS

1. Lietuvos kaimo plėtros 2007–2013 metų programos priemonės „Pirmas ne žemės ūkio paskirties ir apleistos žemės ūkio paskirties žemės apželdinimas mišku“ įgyvendinimo taisyklių (toliau – Taisyklės) tikslas – detalizuoti paramos pagal Lietuvos kaimo plėtros 2007–2013 metų programos priemonę „Pirmas ne žemės ūkio paskirties ir apleistos žemės ūkio paskirties žemės apželdinimas mišku“ (toliau – Priemonė) administravimo tvarką.

2. Taisyklės parengtos vadovaujantis 2005 m. rugsėjo 20 d. Tarybos reglamentu (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL 2005 L 277, p. 1) su paskutiniais pakeitimais, padarytais 2006 m. gruodžio 19 d. Tarybos reglamentu (EB) Nr. 2012/2006 (OL 2006 L 384, p. 8), 2006 m. gruodžio 15 d. Komisijos reglamentu (EB) Nr. 1974/2006, nustatančiu išsamias Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai taikymo taisykles (OL 2006 L 368, p. 15) su paskutiniais pakeitimais, padarytais 2007 m. spalio 22 d. Komisijos reglamentu (EB) Nr. 1236/2007 (OL 2007 L 280, p. 3), Lietuvos Respublikos Vyriausybės 2007 m. vasario 13 d. nutarimu Nr. 189 „Dėl valstybės institucijų, savivaldybių ir kitų juridinių asmenų, atsakingų už Europos žemės ūkio fondo kaimo plėtrai priemonių įgyvendinimą, paskyrimo“ (Žin., 2007, Nr. 22-839), Lietuvos kaimo plėtros 2007–2013 m. programa, patvirtinta 2007 m. spalio 19 d. Komisijos sprendimu Nr. C(2007)5076 (toliau – Programa), ir Lietuvos kaimo plėtros 2007–2013 metų programos administravimo taisyklėmis, patvirtintomis Lietuvos Respublikos žemės ūkio ministro 2007 m. balandžio 6 d. įsakymu Nr. 3D-153 (Žin., 2007, Nr. 41-1562).

II. TAISYKLĖSE VARTOJAMI SUTRUMPINIMAI IR SĄVOKOS

3. Taisyklėse vartojami sutrumpinimai:

Agentūra – Nacionalinė mokėjimo agentūra prie Žemės ūkio ministerijos.

Agentūros KDTS – Agentūros Kontrolės departamento teritorinis skyrius.

EB – Europos Bendrija.

EŽŪFKP – Europos žemės ūkio fondas kaimo plėtrai.

Ministerija – Lietuvos Respublikos žemės ūkio ministerija.

4. Taisyklėse vartojamos sąvokos:

Apleista žemė – blogos agrarinės būklės žemės ūkio paskirties žemė, nenaudojama žemės ūkio veiklai, nedeklaruota arba deklaruota tiesioginėms išmokoms kaip žemė, už kurią nemokamos tiesioginės išmokos ir kuri gali būti savaime apaugusi mišku.

Duomenų neatitiktis – pateiktų duomenų nesutapimas su tikrove, kai jų nepataisius negalima tinkamai administruoti paramos, apskaičiuoti jos sumos.

Įsipareigojimai – Priemonės įgyvendinimo taisyklėse nustatyti reikalavimai, kurių paramos gavėjas turi laikytis per visą Miško želdinimo ir žėlimo projekto (pateikto su paramos paraiška) vykdymo laikotarpį.

Įsipareigojimų perėmėjas (toliau – perėmėjas) – fizinis arba juridinis asmuo, perimantis visus su paramos paraiška susijusius įsipareigojimus.

Greitai augantys medžiai – medžiai, kurių laikotarpis tarp dviejų kirtimų yra nuo 6 iki 15 metų.

Miškas – žemė, kurioje medžių lajų danga užima daugiau kaip 10 proc. didesnio nei 0,5 ha ploto sklypo, o medžių aukštis siekia ne mažiau kaip 5 m, taip pat žemė, kurioje yra medžių, galinčių pasiekti tokias ribas. Prie miško priskiriami dėl žmogaus veiklos ar gamtinių priežasčių atsiradę laikinai neapželdinti plotai, jei tikimasi, kad jie virs mišku, taip pat atkuriamų miškų teritorijos, kuriose medžių lajų danga dar nėra pasiekusi 10 proc. miško dangos ploto, tačiau tikėtina, kad jį pasieks ir medžiai išaugs iki 5 m aukščio. Prie miško priskiriami miško keliai, priešgaisrinės juostos ir kiti nedideli atviri miško plotai; nacionalinių parkų miškai, gamtos rezervatai ir kitos miške esančios teritorijos, turinčios ypatingą aplinkos, mokslinę, istorinę, kultūrinę ar dvasinę vertę. Prie miško priskiriamos vėjavartos ir vėjalaužos, užimančios didesnį kaip 0,5 ha plotą, kurio plotis siekia daugiau kaip 20 m, taip pat plantacijos, auginamos miškų arba apsaugos tikslais. Prie miško nepriskiriama žemė, daugiausia naudojama žemės ūkio ar miesto reikmėms, taip pat medžių grupės žemės ūkio gamybos ir agrarinės miškininkystės sistemose, miesto parkai ir sodai.

Miško želdinimas – miško įveisimas sėjant miško medžių ir krūmų sėklas arba sodinant iš jų išaugintus sodmenis.

Miško žėlimas – miško įsiveisimas be žmogaus pagalbos arba taikant miško žėlimą skatinančias priemones.

Miško želdinimo ir žėlimo projektas (pagal Priemonę) – atsakingos institucijos patvirtintas dokumentas, kuriame aprašyti miško želdinimo darbai ir(ar) priemonės miško žėlimui skatinti bei įveisto miško priežiūros ir apsaugos priemonės. Miško želdinimo ir žėlimo projektas turi būti parengtas kadastrinio sklypo lygmeniu.

Ne žemės ūkio paskirties žemė (pagal Priemonę) – miškų ūkio paskirties žemė.

Paramos paraiška – nustatytos formos dokumentas, kurį Agentūros KDTS teikia pareiškėjas, siekiantis gauti paramą.

Pareiškėjas – asmuo, nustatyta tvarka teikiantis užpildytą paramos paraišką.

Želdinamas ar želiantis plotas – Miško želdinimo ir žėlimo projekte nurodytas plotas, kurį sudaro suprojektuoti miško želdiniai ir (ar) žėliniai, priešgaisrinės mineralizuotos juostos, elektros perdavimo linijų trasos, einančios per projektuojamus želdinius ir (ar) žėlinius, neželdinti žemės ruožai prie melioracijos griovių arba drenažo rinktuvų (pagal savivaldybės vykdomosios institucijos išduotas sąlygas), neželdintinos apsauginės juostos, besiribojančios su suprojektuotais želdiniais ir (ar) žėliniais prie kelių ir vandens telkinių, neželdintos juostos, suprojektuotos šalia kitų žemės ūkio paskirties žemės savininkų sklypų, besiribojančių su suprojektuotais želdiniais ir (ar) žėliniais.

Žemės ūkio valda (toliau – valda) – žemės ūkio veiklos ar alternatyviosios veiklos subjekto plėtojamos žemės ūkio veiklos ir (ar) alternatyviosios veiklos gamybos vienetų visuma, susijusi bendrais teisiniais, technologiniais ir ekonominiais santykiais.

5. Kitos šiose Taisyklėse vartojamos sąvokos suprantamos taip, kaip jas apibrėžia Lietuvos Respublikos žemės ūkio ir kaimo plėtros įstatymas (Žin., 2002, Nr. 72-3009), Lietuvos Respublikos žemės ūkio ir kaimo verslo registro nuostatai, patvirtinti Lietuvos Respublikos Vyriausybės 2002 m. rugpjūčio 27 d. nutarimu Nr. 1351 (Žin., 2002, Nr. 84-3645; 2006, Nr. 42-1524), Lietuvos kaimo plėtros 2007–2013 metų programos administravimo taisyklės ir Programa.

III. PRIEMONĖS TIKSLAI

6. Bendrasis tikslas – skatinti ne žemės ūkio paskirties ir apleistos žemės ūkio paskirties žemės apželdinimą mišku, kaip alternatyvų žemės panaudojimą, vystant miškų ūkio veiklą ir užtikrinant vietovės ekologinių ir aplinkosauginių sąlygų gerinimą klimato kaitos kontekste bei sprendžiant nedarbo problemas kaimo vietovėse.

7. Specialieji tikslai:

7.1. padidinti šalies miškingumą;

7.2. padidinti vietovės ir žemės valdos ekonominę, ekologinę ir socialinę vertę;

7.3. sudaryti naujas užimtumo galimybes kaimo vietovėse;

7.4. sukurti papildomus pajamų šaltinius;

7.5. sumažinti apleistos žemės plotą.

8. Veiklos tikslai:

8.1. skatinti ne žemės ūkio paskirties ir apleistos žemės ūkio paskirties apželdinimą mišku;

8.2. plėtoti greitai augančių medžių veisimą.

IV. GALIMI PAREIŠKĖJAI

9. Fiziniai (ne jaunesni kaip 18 metų amžiaus) ar juridiniai asmenys, kuriems ne žemės ūkio paskirties ar apleista žemės ūkio paskirties žemė priklauso nuosavybės teise, valstybinės žemės valdytojai1.

__________________

1 Pareiškėjas privalo Agentūrai pateikti nuosavybės teisę patvirtinančius dokumentus arba Lietuvos Respublikos Vyriausybės nutarimą, patvirtinantį valdymą patikėjimo teise.

V. NETINKAMI PAREIŠKĖJAI

10. Parama negali būti teikiama, jei:

10.1. pareiškėjas ar jo sutuoktinis yra paramos gavėjas pagal Kaimo plėtros 2004–2006 metų plano priemonę „Ankstyvo pasitraukimo iš prekinės žemės ūkio gamybos rėmimas“, taip pat pagal Programos priemonę „Ankstyvas pasitraukimas iš prekinės žemės ūkio gamybos“;

10.2. pareiškėjui yra iškelta byla dėl bankroto;

10.3. paramos paraiškoje arba pridedamuose dokumentuose ar pagal Agentūros užklausimą pateiktuose dokumentuose Agentūrai pateikė neteisingą informaciją;

10.4. yra priimtas galutinis sprendimas dėl:

10.4.1. pareiškėjo kitos sutarties dėl investicinės paramos skyrimo iš EB ir (arba) Lietuvos Respublikos valstybės biudžeto lėšų pažeidimo;

10.4.2. paramos mokėjimo nutraukimo dėl padaryto pažeidimo;

10.4.3. pareiškėjo įvykdytos nusikalstamos veikos ar administracinio teisės pažeidimo, susijusio su parama;

10.5. pareiškėjas, siekdamas palankaus sprendimo, bandė daryti įtaką paramos paraiškos vertinimą atliekančiai ir sprendimą dėl paramos skyrimo priimančiai institucijai paraiškų vertinimo ar atrankos proceso metu.

11. Pareiškėjas neturi teisės pretenduoti į paramą:

11.1. vienerius metus nuo galutinio sprendimo priėmimo 10.4.1 ir 10.4.2 punktuose nurodytais atvejais;

11.2. dvejus metus nuo galutinio sprendimo priėmimo 10.4.3 punkte nurodytu atveju.

VI. TINKAMUMO KRITERIJAI PARAMAI GAUTI

12. Pareiškėjo tinkamumas gauti paramą vertinamas pagal paramos paraiškos pateikimo dieną pareiškėjo pateiktus ir atitinkamais dokumentais pagrįstus duomenis, taip pat viešuosiuose registruose esančius duomenis. Jei šie duomenys skiriasi, vadovaujamasi registruose esančiais duomenimis. Priemonės tinkamumo kriterijai yra šie:

12.1. paraišką teikia subjektas, įvardytas galimu pareiškėju šių Taisyklių IV skyriuje;

12.2. pareiškėjas iki paramos paraiškos pateikimo užregistravo ir atnaujino valdos duomenis Lietuvos Respublikos žemės ūkio ir kaimo verslo registre2;

12.3. pareiškėjai neturi įsiskolinimų Lietuvos Respublikos valstybės biudžetui ir Valstybinio socialinio draudimo fondui3 (atitiktis šiam kriterijui tikrinama paramos paraiškos vertinimo metu);

12.4. kai miškas veisiamas ir (ar) želia apleistoje žemės ūkio paskirties žemėje, iš teritorinio žemėtvarkos skyriaus yra gavę leidimą miškui įveisti ne miško žemės sklype4. Bendras želdinamas ir/ar žėlimo plotas negali būti didesnis negu nurodytas leidime. Prie leidimo įveisti mišką ne miško žemės sklype turi būti pridėtas žemės sklypo planas, kuriame pažymėtas žemės sklypas ar jo dalis, kurioje leidžiama veisti mišką;

__________________

2 Lietuvos Respublikos žemės ūkio ministro 2007 m. vasario 1 d. įsakymas Nr. 3D-41 „Dėl žemės ūkio valdų registravimo Lietuvos Respublikos žemės ūkio ir kaimo verslo registre“ (Žin., 2007, Nr. 19-724).

3 Ši nuostata gali būti netaikoma įstaigoms, kurių veikla finansuojama iš valstybės ar savivaldybės biudžeto, juridiniams asmenims, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai.

4 Lietuvos Respublikos žemės ūkio ministro ir Lietuvos Respublikos aplinkos ministro 2004 m. kovo 29 d. įsakymas Nr. 3D-130/D1-144 „Dėl miško įveisimo ne miško žemėje“ (Žin., 2004, Nr. 55-1918).

12.5. želdinamas arba savaime apaugęs plotas turi būti ne mažesnis kaip 0,5 ha viename kadastriniame sklype, išskyrus atvejus, kai želdinamas/ želiantis plotas ribojasi su mišku (t.y. tampa jau esančio miško dalimi);

12.6. kuomet žemė, už kurią prašoma paramos, valdoma bendra, daline arba jungtine nuosavybės teise, vienas iš bendraturčių, teikdamas paramos paraišką miškui želdinti, turi pateikti visų kitų bendraturčių notariškai patvirtintą sutikimą (įgaliojimą), kuriame išdėstomas sutikimas apželdinti jų žemės dalį. Įgaliotasis asmuo privalo užtikrinti reikalavimų, reikalingų paramai gauti visam plotui apželdinti ir prižiūrėti bei apsaugoti, atitiktį, prisiimti visus kitus įsipareigojimus pagal Priemonę;

12.7. pareiškėjas turi parengtą Miško želdinimo ir žėlimo projektą:

12.7.1. atitinkantį Taisyklių III skyriuje nurodytus tikslus, Miško atkūrimo ir įveisimo nuostatų reikalavimus5;

__________________

5 Lietuvos Respublikos aplinkos ministro 2003 m. gruodžio 18 d. įsakymas Nr. 659 „Dėl Miško atkūrimo ir įveisimo nuostatų bei Miško želdinimo darbų, želdinių ir žėlinių apskaitos bei vertinimo metodikos patvirtinimo” (Žin., 2004, Nr. 39-1280; 2005, Nr. 3-51, Nr. 80-2911; 2006, Nr. 120-4572; 2007, Nr. 118-4851).

12.7.2. patvirtintą VĮ miškų urėdijos, kurios veiklos teritorijoje yra numatomas apželdinti ir/ar želiantis mišku žemės plotas, miškų urėdo pavaduotojo miškininkystei, išskyrus atvejus, kai pareiškėjas yra VĮ miškų urėdija – tuomet Miško želdinimo ir žėlimo projektas turi būti patvirtintas Generalinės miškų urėdijos prie Aplinkos ministerijos;

12.7.3. kuriame yra suprojektuota/ inventorizuota ne mažiau kaip 20 procentų lapuočių medžių ir krūmų rūšių nuo visų medžių ir krūmų kiekio viename kadastriniame sklype;

12.8. pareiškėjas privalo turėti želdinamų medžių rūšių miško sodmenų/sėklų kilmės liudijimą6 ir jų įsigijimo (jei pirko) dokumentus (netaikoma savaime apžėlusiems plotams, kur papildomai sodinti nereikia);

__________________

6 Lietuvos Respublikos aplinkos ministro 2003 m. lapkričio 19 d. įsakymas Nr. 521 „Dėl Miško dauginamosios medžiagos nuostatų patvirtinimo“ (Žin., 2003, Nr. 108-4841; 2005, Nr. 5-115).

12.9. duomenys paramos paraiškoje turi atitikti Miško želdinimo ir žėlimo projekto duomenis;

12.10. želdinamas ir (ar) savaime želiantis plotas turi būti apmatuotas ir pažymėtas stulpeliais kampuose;

12.11. parama teikiama veisiant vietines medžių ir krūmų rūšis (žiūrėti lentelę Nr. 1), išskyrus atvejus, kai veisiamos greitai augančių medžių rūšys.

1 lentelė

Remiamos medžių rūšys, iš kurių formuojamas medynas:
Spygliuočiai:
paprastoji pušis – Pinus sylvestris L.
paprastoji eglė – Picea abies (L.) H. Karst.
europinis maumedis – Larix decidua Mill.
europinis kukmedis – Taxus baccata L.
Kietieji lapuočiai:
paprastasis ąžuolas – Quercus robur L., bekotis ąžuolas – Quercus petraea Liebl.
paprastasis bukas – Fagus sylvatica L.
paprastasis uosis – Fraxinus excelsior L.
paprastasis klevas – Acer platanoides L.
kalninė guoba – Ulmus glabra Huds.
paprastasis skirpstas – Ulmus minor Mill.
paprastoji vinkšna – Ulmus laevis Pall.
paprastasis skroblas – Carpinus betulus L.
Minkštieji lapuočiai:
beržas – Betula L.
juodalksnis – Alnus glutinosa L.
mažalapė liepa – Tilia cordata Mill.
drebulė – Populus tremula L., hibridinė drebulė – Populus tremula×Populus tremuloides
Kiti medžiai ir krūmai:
Erškėtis – Rosa L., gudobelė – Crataegus L., paprastoji ieva – Padus avium Mill., paprastoji kriaušė – Pyrus communis L., miškinė kriaušė – Pyrus pyraster (L.) Burgsd, miškinė obelis – Malus sylvestris (L.) Mill., europinis ožekšnis – Euonymus europaeus L., karpotasis ožekšnis – Euonymus verrucosus Scop., paprastasis putinas – Viburnum opulus L., paprastasis sausmedis – Lonicera xylosteum L., raudonoji sedula – Cornus sanquinea L., juodasis serbentas – Ribes nigrum L., raudonasis serbentas – Ribes rubrum L., kalninis serbentas – Ribes alpinum L., dygioji slyva – Prunus spinosa L., paprastoji vyšnia – Cerasus vulgaris Mill., raugerškis – Berberis L., paprastasis šaltekšnis – Frangula alnus Mill., dygioji šunobelė – Rhamnus cathartica L., paprastasis šermukšnis – Sorbus aucuparia L., paprastasis lazdynas – Corylus avellana L., kadagys – Juniperus L.
Greitai augančių medžių rūšys:
tuopa, drebulė – Populus L., Populus tremula×Populus tremuloides
baltalksnis – Alnus incana (L.) Moench

13. Pareiškėjas, atitinkantis visus Priemonės tinkamumo kriterijus paramai gauti, pretenduoja gauti miško įveisimo ir, įveisus mišką apleistoje žemės ūkio paskirties žemėje, miško priežiūros ir apsaugos išmokas.

14. Kai miškas įveisiamas apleistoje žemės ūkio paskirties žemėje, priežiūros ir apsaugos išmoka pirmus penkerius metus teikiama tiems pareiškėjams, kurie gavo miško įveisimo išmoką, arba ši žemė savaime apželia mišku ir papildomai želdinti nereikia. Pareiškėjai turi atitikti šiuos kriterijus:

14.1. miškas tinkamai pasodintas, apsaugotas bei atitinka kartu su paramos paraiška pateiktą Miško želdinimo ir žėlimo projektą;

14.2. jeigu dalis pasodintų sodmenų neprigijo, o pasėtos sėklos nesudygo, per kitą želdinimo sezoną želdiniai turi būti atsodinti sodmenimis, kad būtų įvykdyti su paramos paraiška pateikto Miško želdinimo ir žėlimo projekto sprendiniai, nekeičiant paramos sumos ir nenukrypstant nuo miško želdinių/ žėlinių sudėties kategorijos;

14.3. miškas įveistas arba ši žemė savaime apžėlė ir tolesnė želdinių priežiūra bei apsauga atlikta laikantis Miško želdinimo ir žėlimo projekte suprojektuotų priemonių bei Miško atkūrimo ir įveisimo nuostatų reikalavimų7.

__________________

7 Lietuvos Respublikos aplinkos ministro 2003 m. gruodžio 18 d. įsakymas Nr. 659 „Dėl Miško atkūrimo ir įveisimo nuostatų bei Miško želdinimo darbų, želdinių ir žėlinių apskaitos bei vertinimo metodikos patvirtinimo“.

15. Paramos apribojimai:

15.1. parama valstybinei žemei apželdinti mišku teikiama tik miško įveisimo išlaidoms kompensuoti. Miško priežiūros ir apsaugos išmokos nemokamos;

15.2. parama neskiriama ūkininkams ir jų sutuoktiniams, kurie gauna ankstyvo pasitraukimo iš prekinės žemės ūkio gamybos paramą;

15.3. parama miškų ūkio paskirties žemei apželdinti mišku teikiama tik miško įveisimo išlaidoms kompensuoti. Miško priežiūros ir apsaugos išmokos nemokamos;

15.4. parama neskiriama kalėdiniams medeliams auginti, laukų apsauginėms juostoms apželdinti bei veisti greitai augančių medžių želdinius, kurių laikotarpis tarp dviejų kirtimų yra ne ilgesnis nei 5 metai;

15.5. parama neskiriama iškirsto miško atsodinimui;

15.6. parama neskiriama apželdinant mišku Natura 2000 teritorijas;

15.7. želdinant greitai augančius medžius, kurių laikotarpis tarp dviejų kirtimų yra nuo 6 iki 15 metų, parama teikiama tik jų įveisimo išlaidoms kompensuoti. Miško priežiūros ir apsaugos išmokos nemokamos;

15.8. savaime apaugusioje (kai papildomai želdinti nereikia) apleistoje žemės ūkio paskirties žemėje miško priežiūros ir apsaugos išmoka nemokama, jei žėlinių vidutinis amžius yra didesnis nei 5 metai.

VII. PAREIŠKĖJO IR PARAMOS GAVĖJO ĮSIPAREIGOJIMAI IR JŲ PERLEIDIMAS

16. Pareiškėjai (išskyrus atvejus, kai veisiamos greitai augančių medžių rūšys ir želdinama valstybinė žemė bei miškų ūkio paskirties žemė) įsipareigoja 5 metus vykdyti kartu su paramos paraiška pateiktą Miško želdinimo ir žėlimo projektą bei kitų miškų ūkio veiklą reglamentuojančių teisės aktų nuostatas. Taip pat pareiškėjas įsipareigoja iki aštuntų metų pabaigos po miško įveisimo pateikti miško želdinių/ žėlinių kokybės įvertinimo pažymą.

17. Pareiškėjai gali perleisti įsipareigojimus (likusiai įsipareigojimų laikotarpio daliai) kitam subjektui, jei įsipareigojimų perėmėjas raštiškai prisiima įsipareigojimus, apželdintą ir (ar) želiančią žemę savo vardu įregistruoja Nekilnojamojo turto registre Lietuvos Respublikos civilinio kodekso (Žin., 2000, Nr. 74-2262) nustatyta tvarka ir turi įregistruotą valdą.

18. Visus perleidėjo įsipareigojimus, kylančius įgyvendinant Priemonę, ir paramą gali perimti tik vienas asmuo. Jei kitas subjektas perima įsipareigojimus, jis kartu turi perimti ir visą pagal Miško želdinimo ir žėlimo projektą apželdintą ir (ar) želiantį plotą. Įsipareigojimus perimantis subjektas turi atitikti paramos teikimo sąlygas (pareiškėjui keliamus reikalavimus). Jeigu įsipareigojimas neperimamas, paramos gavėjas privalo grąžinti suteiktą paramą.

19. Pareiškėjai Lietuvos Respublikos civilinio kodekso nustatyta tvarka gali įgalioti kitus asmenis rūpintis paramos gavimu.

20. Paramos gavėjui mirus arba nenugalimos jėgos (force majeure) atveju, dėl kurių paramos gavėjas negali vykdyti prisiimtų įsipareigojimų, juos gali perimti kitas subjektas. Tokiu atveju jis apželdintą ar želiančią žemę savo vardu įregistruoja Nekilnojamojo turto registre Lietuvos Respublikos civilinio kodekso nustatyta tvarka ir perima perleidėjo valdos identifikavimo kodą.

21. Paramą paveldėti pretenduojantis asmuo privalo užpildyti nustatytos formos prašymą ir pateikti į Agentūros KDTS. Jei paveldėtojai nesusitaria dėl paramos perėmimo, paramos mokėjimas nutraukiamas, išmokėta parama negrąžinama.

VIII. KVIETIMAS TEIKTI PARAMOS PARAIŠKAS

22. Kvietimą teikti paramos paraiškas skelbia Agentūra pagal Ministerijos sudarytą ir su Lietuvos Respublikos aplinkos ministerija aptartą grafiką. Kvietimas skelbiamas „Valstybės žinių“ priede „Informaciniai pranešimai“, bent viename iš pagrindinių šalies dienraščių, Agentūros ir Ministerijos interneto svetainėse (Ministerijos – www.zum.lt, Agentūros – www.nma.lt).

23. Kvietimas papildomai gali būti skelbiamas ir kituose leidiniuose, internete ir kitais būdais.

24. Paramos paraiškos, pateiktos po kvietime nurodyto surinkimo termino, nebus priimamos.

IX. PARAMOS PARAIŠKŲ PILDYMAS, TEIKIMAS IR REGISTRAVIMAS

25. Paramos paraiškos forma pateikiama šių Taisyklių priede ir skelbiama Ministerijos ir Agentūros interneto svetainėse adresais: www.zum.lt ir www.nma.lt.

26. Paramos paraiška pildoma lietuvių kalba. Kita kalba užpildytos paramos paraiškos nepriimamos.

27. Paramos paraiška gali būti pateikta spausdintine forma.

28. Už paramos paraiškoje bei kituose dokumentuose pateiktus duomenis atsako juos pateikę pareiškėjai.

29. Pareiškėjas su paramos paraiška ir reikalaujamais pateikti dokumentais gali pateikti kitus papildomus dokumentus, kurie, jo manymu, gali būti svarbūs vertinant paramos paraišką.

30. Iškilus specifiniams su paramos paraiškos vertinimu ir (arba) projekto vykdymu ar pareiškėjo veikla susijusiems klausimams, pareiškėjo gali būti paprašyta pateikti papildomų dokumentų.

31. Užpildytas paramos paraiškas ir reikalaujamus dokumentus paramai gauti priima ir registruoja Agentūros KDTS pagal pareiškėjo valdos centro adresą Taisyklių 85 punkte nurodytais adresais.

32. Paramos paraiška ir (arba) papildomi dokumentai turi būti pateikti asmeniškai ar per įgaliotą asmenį. Kitais būdais (pvz., paštu, per kurjerį, faksu arba elektroniniu paštu ir t. t.) arba kitais adresais pateiktos paramos paraiškos nepriimamos.

33. Turi būti pateikiamas vienas originalus paramos paraiškos ir reikalaujamų dokumentų egzempliorius (Agentūros KDTS darbuotojo arba notaro patvirtintos kopijos).

34. Pareiškėjas privalo pasirašyti kiekvieną paramos paraiškos ir pridedamų dokumentų lapą.

35. Paramos paraišką ir reikalaujamus dokumentus pateikusiam pareiškėjui įteikiamas paramos paraiškos užregistravimą įrodantis raštas.

36. Pareiškėjas po paramos paraiškos užregistravimo turi teisę raštu pranešti Agentūrai apie pateiktos paramos paraiškos atšaukimą ir pateikti naują paramos paraišką nustatytu paramos paraiškų surinkimo laikotarpiu. Vieno paramos paraiškų surinkimo laikotarpio metu pareiškėjas gali pateikti vieną paramos paraišką.

X. PARAMOS PARAIŠKŲ VERTINIMAS

37. Užregistruota paramos paraiška vertinama Agentūros KDTS vadovaujantis Lietuvos kaimo plėtros 2007–2013 metų programos administravimo taisyklėse nustatytais terminais.

38. Paramos paraiškos vertinimo procesas organizuojamas ir jos vertinimas atliekamas vadovaujantis Agentūros direktoriaus įsakymu patvirtintais administravimo procedūrų aprašais.

39. Paramos paraiškų administracinės atitikties tikrinimas pradedamas nelaukiant paramos paraiškų priėmimo termino pabaigos.

40. Užregistravus paramos paraišką, atliekamas administracinės atitikties tikrinimas, kuris negali trukti ilgiau kaip 10 darbo dienų. Administracinės atitikties tikrinimo metu nustatoma, ar paramos paraiška yra tinkamai užpildyta ir ar pateikti visi reikalingi dokumentai.

41. Jeigu atliekant administracinės atitikties tikrinimą yra nustatoma, kad pateikti ne visi dokumentai ir (arba) paramos paraiška netinkamai užpildyta, pareiškėjui siunčiamas ar įteikiamas pranešimas, kuriame prašoma pateikti trūkstamą informaciją ir (arba) dokumentus ir (ar) patikslinti duomenis, ir nustatomas 10 darbo dienų terminas nuo pranešimo įteikimo8, per kurį pareiškėjas privalo pateikti trūkstamą informaciją ir (arba) dokumentus. Atsižvelgiant į trūkstamos informacijos ir (arba) dokumentų specifiką, gali būti nustatomas ilgesnis terminas. Pranešimas taip pat išsiunčiamas elektroniniu paštu, jei paramos paraiškoje pareiškėjas yra nurodęs tokį pageidaujamą informacijos gavimo būdą. Per pranešime nustatytą laiką nepateikus reikalaujamų dokumentų ar trūkstamos informacijos, pareiškėjui siunčiamas antras pranešimas, į kurį negavus atsakymo per 10 darbo dienų, paramos paraiška atmetama. Apie priimtą sprendimą atmesti paramos paraišką, nurodant atmetimo priežastis, taip pat teisinį pagrindimą ir tokio sprendimo apskundimo tvarką, Agentūra pareiškėjui per 5 darbo dienas nuo sprendimo priėmimo dienos registruotu laišku išsiunčia šį sprendimą.

__________________

8 Pranešimas laikomas įteiktu praėjus 2 darbo dienoms nuo jo išsiuntimo paštu registruotu laišku dienos.

42. Agentūros KDTS:

42.1. pagal kompetenciją teikia informaciją paramos teikimo klausimais;

42.2. nustatytais terminais priima paramos paraiškas ir kitus dokumentus. Pavėluotai pateiktos paramos paraiškos ir kiti dokumentai nepriimami;

42.3. įregistruoja ir suveda duomenis į Kaimo plėtros priemonių 2007–2013 m. administravimo informacinę sistemą (toliau – Informacinė sistema);

42.4. pasibaigus paramos paraiškų surinkimo terminui pasitelkusi Informacinę sistemą, atlieka administracinį su paramos paraiška pateiktos informacijos atitikties tinkamumo kriterijams vertinimą;

42.5. priėmus sprendimą dėl paramos suteikimo ar nesuteikimo, apie tai informuoja kiekvieną pareiškėją;

42.6. teikia pareiškėjui Informacinį pranešimą apie apskaičiuotą galutinę paramos sumą (toliau – Informacinis pranešimas).

43. Jei paramos paraiška perduota tirti teisėsaugos institucijoms, paramos paraiškos vertinimas atidedamas iki teisėsaugos institucijų išvadų ar pozicijos pateikimo. Agentūra apie tokias paramos paraiškas informuoja Ministeriją. Gavus teisėsaugos institucijų išvadas, tęsiamas paramos paraiškos vertinimas.

44. Jei paramos paraiškos vertinimas reikalauja specifinių žinių, Agentūra gali pasitelkti nepriklausomus ekspertus. Prieš atlikdami vertinimą, nepriklausomi ekspertai pasirašo konfidencialumo ir nešališkumo deklaraciją.

XI. PARAMOS PARAIŠKŲ PRIORITETIŠKUMO VERTINIMAS

45. Tuo atveju, kai nustatyta iš surinktų paramos paraiškų bendra paramos suma yra didesnė nei kvietimui teikti paramos paraiškas skirta planuojama paramos suma, atliekamas paramos paraiškų prioritetiškumo vertinimas.

46. Vertinant pareiškėjų prioritetus, nustatoma, kurios iš tinkamų finansuoti paramos paraiškų atitinka šios priemonės atrankos prioritetų kriterijus.

47. Paramos paraiškų prioritetiškumas vertinamas pagal atitiktį prioritetiniams kriterijams atmetimo būdu. Prioritetiniai kriterijai nustatomi atsižvelgiant į paramos paraiškos pateikimo metu pateiktus dokumentus. Paramos paraiškos, atitinkančios pirmiau nurodytus kriterijus, turi pirmenybę prieš paramos paraiškas, kurios atitinka kitus tolesnius kriterijus:

47.1. pareiškėjas iki šiol nėra gavęs Bendrijos paramos miškui įveisti;

47.2. želdinamas miškas yra ne greitai augančių medžių želdiniai;

47.3. apželdinama mažiau palanki ūkininkauti vietovė arba žemė, kurios derlingumas vertinamas iki 32 balų9, taip pat apleista žemės ūkio paskirties žemė ir karstinių įgriuvų regione esanti žemė;

__________________

9 Lietuvos Respublikos žemės ūkio ministro 2004 m. vasario 27 d. įsakymas Nr. 3D-72 „Dėl mažiau palankių ūkininkauti vietovių“ (Žin., 2004, Nr. 34-1111).

47.4. numatomų įveisti želdinių bent 50 proc. sudaro ąžuolai;

47.5. žemės sklypai, kuriuose numatoma įveisti mišką, suformuoti žemės konsolidacijos projekte.

48. Prioritetiškumo vertinimas gali būti neatliekamas tuo atveju, jei bendra apskaičiuota paramos suma yra mažesnė arba lygi kvietimui teikti paramos paraiškas planuojamai skirti paramos sumai.

XII. IŠMOKŲ DYDŽIAI IR PARAMOS IŠMOKĖJIMO TVARKA

49. Miško įveisimo, priežiūros bei apsaugos kompensacinės išmokos pagal želdinių sudėtį pateiktos lentelėje10:

__________________

10 Pasikeitus oficialiam lito ir euro santykiui išmokos bus skaičiuojamos pagal naują santykį.

2 lentelė

Miško želdinių sudėtis	Miško įveisimo išmoka*, Lt/ha	Kasmetinė įveisto miško priežiūros ir apsaugos išmoka, Lt/ha

Palanki ūkininkauti vietovė (70%)	Mažiau palanki ūkininkauti vietovė (80%)
Spygliuočių su minkštaisiais lapuočiais (ne mažiau kaip 20 proc.) ar minkštųjų lapuočių želdiniai	3625,44	4143,36	1035,84
Spygliuočių ir/ar minkštųjų lapuočių želdiniai su ne mažiau kaip 20 proc. kietųjų lapuočių ir/ar liepos priemaiša	4833,92	5524,40	1208,48
Kietųjų lapuočių ir/ar liepos želdiniai su spygliuočių ir/ar minkštųjų lapuočių priemaiša iki 40 proc.	6042,40	6905,60	1381,12
Kietųjų lapuočių, liepos, selekcinės drebulės gryni želdiniai	7250,88	8286,72	1381,12
Ąžuolo želdiniai, kai pasodinta ir apsaugota individualiomis apsaugomis ne mažiau kaip 2500 vnt./ha ąžuolo sodmenų	10876,32	12430,08	1726,40
Greitai augančių hibridinių drebulių želdiniai	7250,88	8286,72	-
Kitų greitai augančių medžių želdiniai	3625,44	4143,36	-

*Pareiškėjams mokamos išmokos už miško įveisimą, nurodytos 2 lentelėje, yra lygios 80 proc. vidutinio miško įveisimo išlaidų mažiau palankiose ūkininkauti vietovėse ir 70 proc. – palankiose ūkininkauti vietovėse.

50. Paramos paraiškos pateikimo metu jau įveisusiems mišką pareiškėjams išmokos mokamos, jei:

50.1. miškas buvo įveistas ar miško žėliniai (kai papildomai želdinti nereikia) prižiūrėti ir apsaugoti ne anksčiau kaip 2007 m. rugsėjo 19 d.;

50.2. pareiškėjas atitinka visas paramos gavimo sąlygas;

50.3. paramos paraiška pateikta ne vėliau kaip iki pirmos miško želdinių/ žėlinių inventorizacijos pažymos išdavimo datos.

51. Paramos paraiškos pateikimo metu pareiškėjams, jau atlikusiems miško priežiūrą ir apsaugą, žemės ūkio paskirties žemėje, savaime apaugusioje mišku (kai papildomai želdinti nereikia), išmokos mokamos tuo atveju, kai pareiškėjas atitinka visas paramos gavimo sąlygas.

52. Kai savaiminukais yra apaugę daugiau nei 50 proc. planuojamo želdinti ploto, Taisyklių 2 lentelėje numatyta miško įveisimo išmoka yra mažinama 50 proc.

53. Pareiškėjai, kurie paramos paraiškos pateikimo metu miško dar neįveisę, privalo mišką įveisti per tris galimus miško želdinimo sezonus (rudens sezoną iki gruodžio 15 d., pavasario sezoną iki liepos 1 d.) nuo paramos paraiškos pateikimo dienos. Per minėtą laiką nepateikus pažymos apie miško želdinimo darbų įvertinimą parama neteikiama (paramos paraiška atmetama).

54. Miško įveisimo išmoka išmokama pirmaisiais arba antraisiais metais po pasodinimo, atsižvelgiant į tai, kada baigiami miško įveisimo darbai (miškas turi būti įveistas per tris galimus miško želdinimo sezonus nuo paraiškos pateikimo dienos). Miško įveisimo išmoka mokama, kai Aplinkos ministerijos regiono aplinkos apsaugos departamento rajono agentūros valstybiniai miškų pareigūnai, dalyvaujant miško savininkui ar jo įgaliotam atstovui, nustato, kad miškas pasodintas pagal patvirtintą Miško želdinimo ir žėlimo projektą, miško želdinimo darbų kokybė atitinka Miško atkūrimo ir įveisimo nuostatų reikalavimus11, ir išduoda pažymą apie miško želdinimo darbų įvertinimą12.

__________________

11 Lietuvos Respublikos aplinkos ministro 2003 m. gruodžio 18 d. įsakymas Nr. 659 „Dėl Miško atkūrimo ir įveisimo nuostatų bei Miško želdinimo darbų, želdinių ir žėlinių apskaitos bei vertinimo metodikos patvirtinimo“.

12 Pažymą apie miško želdinimo darbų įvertinimą išduoda regionų aplinkos apsaugos departamentų rajonų agentūrų pareigūnai, vadovaudamiesi Lietuvos Respublikos aplinkos ministerijos nustatyta tvarka.

55. Pažymą apie miško želdinimo darbų įvertinimą privaloma pateikti į Agentūros KDTS iki liepos 1 d., kai miškas pasodintas pavasarį, ir iki gruodžio 15 d., kai miškas pasodintas rudenį, taip pat su pažyma apie miško želdinimo darbų įvertinimą privaloma pateikti želdinamų medžių rūšių miško sodmenų/sėklų kilmės liudijimą ir jų įsigijimo (jei pirko) dokumentus.

56. Miško įveisimo išmoka mokama nepažeidžiant valstybės pagalbos reikalavimų, vadovaujantis 2006 m. gruodžio 15 d. Komisijos reglamentu (EB) Nr. 1998/2006 dėl Sutarties 87 ir 88 straipsnių taikymo de minimis pagalbai (OL 2006 L 379, p. 5). Bendra pagalbos suma, suteikiama tai pačiai įmonei, negali viršyti 690 560 Lt (šešių šimtų devyniasdešimt tūkstančių penkių šimtų šešiasdešimt litų) per trejų fiskalinių metų laikotarpį. Įmone čia laikomas subjektas, užsiimantis ekonomine veikla neatsižvelgiant į jo teisinį statusą. Į įmonės apibrėžimą įeina savarankiškai dirbantys asmenys, šeimos verslas, tarp jų amatai ir kita veikla, bei reguliariai ekonominę veiklą vykdančios ūkinės bendrijos ir asociacijos.

57. Miško priežiūros ir apsaugos išmokos mokamos penkerius metus (kiekvienais einamaisiais metais) po miško įveisimo apleistoje žemės ūkio paskirties žemėje arba kai žemės ūkio paskirties žemė yra savaime apaugusi mišku (kai papildomai želdinti nereikia):

57.1. kai miškas pasodintas pavasarį, pirmaisiais ir trečiaisiais metais pateikus miško želdinių/ žėlinių inventorizacijos pažymą13. Šią pažymą pirmaisiais ir trečiaisiais metais pateikti privaloma į Agentūros KDTS iki gruodžio 15 dienos. Antraisiais, ketvirtaisiais ir penktaisiais metais, kai miško želdinių/ žėlinių inventorizacija nevykdoma, miško priežiūrai ir apsaugai skirta kasmetinė išmoka išmokama iki einamųjų metų pabaigos;

__________________

13 Pažymą apie miško želdinių inventorizaciją pirmųjų ir trečiųjų metų rudenį po pavasarinio miško želdinių įveisimo ir antrų bei ketvirtų metų rudenį po rudeninio miško želdinių įveisimo išduoda regionų aplinkos apsaugos departamentų rajonų agentūrų pareigūnai, vadovaudamiesi Lietuvos Respublikos aplinkos ministerijos nustatyta tvarka.

57.2. kai miškas pasodintas rudenį, antraisiais ir ketvirtaisiais metais pateikus miško želdinių/ žėlinių inventorizacijos pažymą. Šią pažymą antraisiais ir ketvirtaisiais metais pateikti privaloma į Agentūros KDTS iki gruodžio 15 dienos. Pirmaisiais, trečiaisiais ir penktaisiais metais, kai miško želdinių/ žėlinių inventorizacija nevykdoma, miško priežiūrai ir apsaugai skirta kasmetinė išmoka išmokama iki einamųjų metų pabaigos;

57.3. kai papildomai želdinti nereikia, miško žėliniai pirmą kartą inventorizuojami rengiant Miško želdinimo ir žėlimo projektą, todėl miško želdinių/ žėlinių inventorizacijos pažymą trečiaisiais metais pateikti privaloma į Agentūros KDTS iki gruodžio 15 dienos. Tais metais, kai miško želdinių/ žėlinių inventorizacija nevykdoma, miško priežiūrai ir apsaugai skirta kasmetinė išmoka išmokama iki einamųjų metų pabaigos.

58. Pareiškėjai gavę miško priežiūros ir apsaugos išmoką penktaisiais–aštuntaisiais nuo paramos paraiškos pateikimo metais į Agentūros KDTS iki gruodžio 15 dienos privalo pateikti miško želdinių/ žėlinių kokybės įvertinimo pažymą14 (penktaisiais–šeštaisiais metais želdinių/žėlinių kokybė vertinama vyraujant lapuočių rūšims, septintaisiais–aštuntaisiais metais – vyraujant spygliuočių rūšims).

__________________

14 Miško želdinių/žėlinių kokybės įvertinimo pažymą penktaisiais–aštuntaisiais metais po miško įveisimo išduoda regionų aplinkos apsaugos departamentų rajonų agentūrų pareigūnai, vadovaudamiesi Lietuvos Respublikos aplinkos ministerijos nustatyta tvarka.

59. Miško įveisimo išmokos bei miško priežiūros ir apsaugos išmokos, skirtos pirmiems penkeriems metams po miško įveisimo, yra nurodytos Taisyklių 2 lentelėje.

60. Pateiktą pažymą apie miško želdinimo darbų įvertinimą, miško želdinių/žėlinių inventorizacijos pažymas15 bei miško želdinių/ žėlinių kokybės įvertinimo pažymą Agentūros KDTS įvertina per 30 darbo dienų nuo minėtų dokumentų pateikimo (išskyrus kai paramos paraiškai atliekamas administracinis tikrinimas arba paramos gavėjui yra išsiųsta užklausa dėl papildomos informacijos ar dokumentų pateikimo).

__________________

15 Pažymą apie miško želdinių/žėlinių inventorizaciją pirmųjų ir trečiųjų metų rudenį po pavasarinio miško želdinių įveisimo ir antrų bei ketvirtųjų metų rudenį po rudeninio miško želdinių įveisimo išduoda regionų aplinkos apsaugos departamentų rajonų agentūrų pareigūnai, vadovaudamiesi Lietuvos Respublikos aplinkos ministerijos nustatyta tvarka.

61. Jei paramos gavėjas pateikė prašymą išregistruoti paramos paraišką, privalo grąžinti paramą už visą paramos teikimo laikotarpį, išskyrus force majeure atvejus.

XIII. SKUNDŲ NAGRINĖJIMAS

62. Pareiškėjas ir (arba) paramos gavėjas, nesutinkantis su Agentūros ir (arba) Ministerijos priimtais sprendimais, veikimu arba neveikimu, susijusiais su paramos paraiškų administravimu, vertinimu ir atranka, turi teisę juos apskųsti šiame skyriuje nustatyta tvarka.

63. Agentūros konkrečių valstybės tarnautojų ir (arba) darbuotojų veiksmus (neveikimą) pareiškėjas gali apskųsti Agentūros vadovui raštu per 15 darbo dienų nuo tos dienos, kai jis sužinojo ar turėjo sužinoti apie tokius veiksmus (neveikimą).

64. Agentūros sprendimus, veikimą arba neveikimą pareiškėjas gali apskųsti Ministerijai raštu per 15 darbo dienų nuo tos dienos, kai jis sužinojo ar turėjo sužinoti apie tokius Agentūros sprendimus, veiksmus (neveikimą).

65. Skundams nagrinėti Agentūra ir (arba) Ministerija gali sudaryti specialią komisiją ir patvirtinti jos darbo reglamentą.

66. Pareiškėjas ir (arba) paramos gavėjas, nesutikdamas su Agentūros ir (arba) Ministerijos sprendimais, veikimu ar neveikimu, turi teisę tiesiogiai kreiptis į Vyriausiąją administracinių ginčų komisiją arba Vilniaus apygardos administracinį teismą teisės aktuose nustatyta tvarka.

XIV. PATIKROS

67. Bet kuriame paramos paraiškų administravimo etape gali būti atliekama patikra vietoje, kurios metu tikrinami pareiškėjo ir (arba) paramos gavėjo paramos paraiškoje ir jos prieduose pateikti duomenys ir jų atitiktis tikrovei. Atlikus patikrą rašoma patikros vietoje ataskaita.

68. Agentūra atlieka patikrą vietoje, paramos gavėjus atrinkusi atsitiktiniu bei rizikos analizės būdu. Administracinės patikros metu iškilus neaiškumų, pareiškėjams gali būti skiriamos užsakomosios patikros vietoje.

69. Apie patikras vietoje pareiškėjams ir (arba) paramos gavėjams pranešama iš anksto, jeigu toks išankstinis informavimas neturės neigiamos įtakos patikros vietoje rezultatams. Bendruoju atveju apie patikrą vietoje pareiškėjas ir (arba) paramos gavėjas informuojamas ne anksčiau kaip prieš 48 valandas iki patikros vietoje atlikimo.

70. Jei pareiškėjas ir (arba) paramos gavėjas nesudaro sąlygų ar neleidžia asmenims, turintiems teisę atlikti auditą ir kontroliuoti, kaip yra vykdomas projektas, apžiūrėti vietoje ir (arba) patikrinti, kaip įgyvendinamas projektas ir (arba) kaip vykdoma veikla po paramos skyrimo ir (arba) projekto pabaigos, tai laikoma paramos gavimo ir naudojimo sąlygų pažeidimu.

XV. SANKCIJOS

71. Nustačius pažeidimus, išskyrus nenugalimos jėgos (force majeure) atvejus, taikomos šios sankcijos:

71.1. jei patikros metu nustatoma, kad neapželdintas/ želiantis plotas sudaro iki 14 proc. paramos paraiškoje nurodyto želdinti/ želiančio ploto, miško įveisimo bei miško priežiūros ir apsaugos išmokos suma mokama už patikros metu rastą faktinį plotą. Jei nustatoma, kad apželdintas/ želiantis plotas yra mažesnis nei paramos paraiškoje nurodytas želdinamas plotas (viršijant leistiną paklaidą – iki 14 proc.):

71.1.1. kai neapželdinta/ neapžėlę nuo 14 proc. iki 20 proc. paramos paraiškoje nurodyto želdinti/ želiančio ploto, miško įveisimo bei einamųjų metų miško priežiūros ir apsaugos išmokos suma mažinama 20 proc.;

71.1.2. kai neapželdinta/ neapžėlę nuo 20 proc. iki 30 proc. paramos paraiškoje nurodyto želdinti/ želiančio ploto, miško įveisimo bei einamųjų metų miško priežiūros ir apsaugos išmokos suma mažinama 50 proc.;

71.1.3. kai neapželdinta/ neapžėlę daugiau nei 30 proc. paramos paraiškoje nurodyto želdinti/ želiančio ploto, miško įveisimo bei miško priežiūros ir apsaugos išmokos suma mažinama 100 proc.;

71.1.4. kai apželdintas/ želiantis plotas yra mažesnis nei paramos paraiškoje nurodytas, išmokos mokamos už mažiausią patikrų metu rastą apželdintą/ želiantį plotą. Jei išmokos išmokėtos už didesnį plotą nei rastas plotas patikrų metu, Agentūra skirtumą susigrąžina, o patikrų metu rastam plotui pritaikomos aukščiau minėtos sankcijos ir toliau parama mokama (išskyrus 71.1.3. punkte nurodytą atvejį) už mažiausią patikrų metu rastą apželdintą/ želiantį plotą.

71.2. jei įveisus mišką Aplinkos ministerijos regiono aplinkos apsaugos departamento rajono agentūros valstybinių miškų pareigūnų miško želdinimo darbų vertinimo metu nustatyta, kad bent dveji iš miško želdinimo darbų (dirvos paruošimo kokybė, sodmenų (sėklų) kokybė, pasodinimo (pasėjimo) kokybė, želdinių tankumo reikalavimų atitikimas) įvertinti blogai, miško įveisimo išmokos suma mažinama 25 proc. Jei ir sodmenų, ir pasodinimo kokybė įvertinama blogai – miško įveisimo išmokos suma mažinama 50 proc.;

71.3. jei inventorizacijos metais Aplinkos ministerijos regiono aplinkos apsaugos departamento rajono agentūros valstybinių miškų pareigūnų želdinių apsaugos kokybės vertinimo metu nustatyta, kad želdiniai ir/ar žėliniai neprižiūrėti ir neapsaugoti, kaip buvo numatyta Miško želdinimo ir žėlimo projekte (miško želdinių/žėlinių inventorizacijos pažymoje16 želdinių apsaugos kokybė įvertinta blogai), miško priežiūros ir apsaugos išmoka patikrinimo metais nemokama;

71.4. jei miško želdinių/žėlinių kokybės vertinimo metais Aplinkos ministerijos regiono aplinkos apsaugos departamento rajono agentūros valstybiniai miškų pareigūnai nustato, kad miško želdinių/ žėlinių kokybė neatitinka Miško atkūrimo ir įveisimo nuostatų reikalavimų17 (įvertinta blogai arba želdiniai/ žėliniai žuvę), išmokėta parama už miško priežiūrą ir apsaugą susigrąžinama;

71.5. pareiškėjui nepateikus pažymos apie miško želdinimo darbų įvertinimą18 kartu su želdinamų medžių rūšių miško sodmenų/sėklų kilmės liudijimu ir jų įsigijimo (jei pirko) dokumentais – parama neteikiama;

__________________

16 Pažymą apie miško želdinių inventorizaciją pirmųjų ir trečiųjų metų rudenį po pavasarinio miško želdinių įveisimo ir antrųjų bei ketvirtųjų metų rudenį po rudeninio miško želdinių įveisimo išduoda regionų aplinkos apsaugos departamentų rajonų agentūrų pareigūnai, vadovaudamiesi Lietuvos Respublikos aplinkos ministerijos nustatyta tvarka.

17 Lietuvos Respublikos aplinkos ministro 2003 m. gruodžio 18 d. įsakymas Nr. 659 „Dėl Miško atkūrimo ir įveisimo nuostatų bei Miško želdinimo darbų, želdinių ir žėlinių apskaitos bei vertinimo metodikos patvirtinimo“ (Žin., 2004, Nr. 39-1280).

18 Pažymą apie miško želdinimo darbų įvertinimą išduoda regionų aplinkos apsaugos departamentų rajonų agentūrų pareigūnai, vadovaudamiesi Lietuvos Respublikos aplinkos ministerijos nustatyta tvarka.

71.6. pareiškėjams, kurie pretenduoja į miško priežiūros ir apsaugos išmokas, nepateikus inventorizacijos metais miško želdinių/ žėlinių inventorizacijos pažymos ar želdinių/ žėlinių kokybės vertinimo metais miško želdinių/ žėlinių kokybės įvertinimo pažymos, parama nutraukiama ir Agentūra susigrąžina visas miško priežiūros ir apsaugos išmokas;

71.7. paaiškėjus faktui, kad iki įsipareigojimų pabaigos miškas žuvo ne dėl force majeure, Agentūra susigrąžina visą suteiktą paramą;

71.8. nustačius apgaulės ir sąmoningos klastotės atvejus, paramos paraiška atmetama arba parama nutraukiama ir Agentūra susigrąžina visą suteiktą paramą;

71.9. jei Agentūra nustato aplaidumo, Miško želdinimo ir žėlimo projekto ir (arba) paramos paraiškos reikalavimų nesilaikymo atvejį ar apie tokį atvejį sužino iš kitų šaltinių, Agentūra turi teisę inicijuoti paramos teikimo sustabdymą ir (arba) reikalauti grąžinti visą arba dalį suteiktos paramos;

71.10. jei yra priimtas galutinis sprendimas dėl pareiškėjo įvykdytos nusikalstamos veikos ar administracinio teisės pažeidimo, susijusio su parama, tokiu atveju pareiškėjas neturi teisės pretenduoti į paramą dvejus metus nuo galutinio sprendimo priėmimo.

72. Pareiškėjai, gavę išmokas neteisėtai, ir asmenys, prisidėję prie neteisėtų išmokų gavimo (sąmoningai patvirtinę klaidingus duomenis), atsako Lietuvos Respublikos teisės aktų nustatyta tvarka.

73. Jei paramos gavėjai, gaunantys išmokas pagal šią priemonę, dėl jiems tiesiogiai priskiriamo veikimo ar neveikimo visoje valdoje nesilaiko 2003 m. rugsėjo 29 d. Tarybos reglamento (EB) Nr. 1782/2003, nustatančio bendrąsias tiesioginės paramos schemų pagal bendrą žemės ūkio politiką taisykles ir nustatančio tam tikras paramos schemas ūkininkams bei iš dalies keičiančio Reglamentus (EEB) Nr. 2019/93, (EB) Nr. 1452/2001, (EB) Nr. 1453/2001, (EB) Nr. 1454/2001, (EB) Nr. 1868/94, (EB) Nr. 1251/1999, (EB) Nr. 1254/1999, (EB) Nr. 1673/2000, (EEB) Nr. 2358/71 ir (EB) Nr. 2529/2001 (OL 2004 m. specialusis leidimas, 3 skyrius, 40 tomas, p. 269) su paskutiniais pakeitimais, padarytais 2007 m. spalio 29 d. Komisijos reglamentu (EB) Nr. 1276/2007 (OL 2007 L 284, p. 11) 4 ir 5 straipsniuose ir III, IV prieduose numatytų privalomų reikalavimų, bendras išmokų, skiriamų tais kalendoriniais metais, kuriais nustatomas toks reikalavimų nesilaikymas, dydis sumažinamas arba jos neskiriamos. Paramos gavėjai valstybėse narėse, taikančiose vienkartines išmokas už plotus schemą, kaip numatyta 2003 m. spalio 21 d. Komisijos Reglamento (EB) Nr. 1982/2003, įgyvendinančio Europos Parlamento ir Tarybos reglamentą (EB) Nr. 1177/2003 dėl Bendrijos statistikos apie pajamas ir gyvenimo sąlygas (ES-SPGS) sąsajoje su imčių atrankos aspektais ir paieškos taisyklėmis (OL 2004 m. specialusis leidimas, 16 skyrius, 1 tomas, p. 247) 143b straipsnyje, turi laikytis to Reglamento 5 straipsnyje ir IV priede numatytų privalomų reikalavimų.

XVI. MIŠKO ŽELDINIMO IR ŽĖLIMO PROJEKTO
IR PARAMOS PARAIŠKOS PAKEITIMAI

74. Jokie su Agentūra raštu nesuderinti nukrypimai nuo planuoto Miško želdinimo ir žėlimo projekto įgyvendinimo, keičiantys projekto apimtį, paramos dydį, pakeitimai, pratęsiantys projekto įgyvendinimo laikotarpį ar kitaip keičiantys projektą ar paramos paraiškoje bei sprendime skirti paramą nustatytus paramos gavėjo įsipareigojimus, nėra leidžiami. Paramos gavėjas privalo raštu informuoti Agentūrą apie visus susijusius su projektu pakeitimus.

75. Paramos paraiškos ir Miško želdinimo ir žėlimo projekto duomenys gali būti tikslinami duomenų neatitikties atveju. Pareiškėjas gali keisti paramos paraiškos bei Miško želdinimo ir žėlimo projekto duomenis nekeisdamas paramos sumos ir atsakydamas į Agentūros paklausimus pateiktus raštu (Agentūrai nustačius duomenų neatitikties atvejus).

XVII. DOKUMENTŲ SAUGOJIMAS

76. Visi su Priemonės įgyvendinimu susiję dokumentai turi būti saugomi mažiausiai 10 metų nuo paramos paraiškos pateikimo datos, vadovaujantis Bendrųjų dokumentų saugojimo terminų rodykle, patvirtinta Lietuvos archyvų departamento prie Lietuvos Respublikos Vyriausybės generalinio direktoriaus 1997 m. rugpjūčio 15 d. įsakymu Nr. 38 (Žin., 1997, Nr. 78-2006; 2006, Nr. 3-86).

77. Paramos gavėjas privalo užtikrinti su Priemonės įgyvendinimu susijusių dokumentų saugumą ir prieinamumą Agentūros, Ministerijos, Valstybės kontrolės, Europos Komisijos ir EB Audito Rūmų įgaliotiems atstovams.

78. Paramos gavėjas privalo saugoti:

78.1. paramos paraiškos ir jos priedų kopijas;

78.2. pažymą apie miško želdinimo darbų įvertinimą19, želdinamų medžių rūšių miško sodmenų/sėklų kilmės liudijimą ir jų įsigijimo (jei pirko) dokumentus, miško želdinių/ žėlinių inventorizacijos20 bei kokybės įvertinimo pažymas21;

__________________

19 Pažymą apie miško želdinimo darbų įvertinimą išduoda regionų aplinkos apsaugos departamentų rajonų agentūrų pareigūnai, vadovaudamiesi Lietuvos Respublikos aplinkos ministerijos nustatyta tvarka.

20 Pažymą apie miško želdinių/ žėlinių inventorizaciją pirmųjų ir trečiųjų metų rudenį po pavasarinio miško želdinių įveisimo ir antrų bei ketvirtųjų metų rudenį po rudeninio miško želdinių įveisimo išduoda regionų aplinkos apsaugos departamentų rajonų agentūrų pareigūnai, vadovaudamiesi Lietuvos Respublikos aplinkos ministerijos nustatyta tvarka.

21 Miško želdinių/ žėlinių kokybės įvertinimo pažymą penktaisiais–aštuntaisiais metais po miško įveisimo išduoda regionų aplinkos apsaugos departamentų rajonų agentūrų pareigūnai, vadovaudamiesi Lietuvos Respublikos aplinkos ministerijos nustatyta tvarka.

78.3. susirašinėjimo su Agentūra dokumentus;

78.4. kitus su paramos paraiška ir Miško želdinimo ir žėlimo projekto įgyvendinimu susijusius dokumentus.

XVIII. TAISYKLIŲ keitimo tvarka

79. Šios Taisyklės gali būti keičiamos Lietuvos Respublikos žemės ūkio ministro įsakymu.

80. Pasikeitus šiose Taisyklėse nurodytiems teisės aktams, tiesiogiai taikomos naujos tų teisės aktų nuostatos.

XIX. INFORMACIJOS TEIKIMAS

81. Informacijos ir paaiškinimų dėl paramos kreiptis:

81.1. telefonais, nurodytais Agentūros interneto svetainėje www.nma.lt, į Ryšių su visuomene skyrių – tel. (8 5) 252 6999;

81.2. faksu (8 5) 252 6945;

81.3. elektroniniu paštu adresu: info@nma.lt.

82. Klausiant faksu ar elektroniniu paštu, turi būti pateikiama aiški nuoroda į paramos paraiškų surinkimo laikotarpio numerį ir pavadinimą, klausiančiojo vardas ir pavardė arba organizacijos pavadinimas ir telefonas.

83. Atsakymai į klausimus, kurie gali būti aktualūs daugeliui potencialių pareiškėjų, skelbiami Agentūros svetainėje www.nma.lt, skiltyje „Klausimai“.

84. Informacija apie paramos paraišką vertinančius asmenis neteikiama.

85. Agentūros KDTS kontaktiniai duomenys:

Teritorinis skyrius	Adresas	Telefonas
Alytaus skyrius	Tvirtovės g. 1/Naujoji g. 2, LT-62116 Alytus	(8 315) 56 793 (8 315) 56 798
Kauno skyrius	K. Donelaičio g. 33, LT-44240 Kaunas	(8 37) 30 85 50 (8 37) 30 85 52
Klaipėdos skyrius	Taikos pr. 28, LT-91220 Klaipėda	(8 46) 43 14 07 (8 46) 43 14 05
Marijampolės skyrius	Gamyklų g.1, LT-68300 Marijampolė	(8 343) 97 997 (8 343) 97 990
Panevėžio skyrius	Anykščių g. 4, LT-35171 Panevėžys	(8 45) 50 22 77 (8 45) 50 22 65
Šiaulių skyrius	Dvaro g. 78, LT-76298 Šiauliai	(8 41) 59 60 80 (8 41) 59 60 81
Tauragės skyrius	Prezidento g. 7, LT-72258 Tauragė	(8 446) 20120 (8 446) 20121
Telšių skyrius	Pramonės g. 5, LT-87101, Telšiai	(8 444) 77050 (8 444) 77052
Utenos skyrius	J. Basanavičiaus g. 126, LT-28214 Utena	(8 389) 64 082 (8 389) 64 091
Vilniaus skyrius	Ž. Liauksmino g. 5, LT-01101 Vilnius	(8 5) 264 9357 (8 5) 264 9275

_________________

Lietuvos kaimo plėtros 2007–2013 metų

programos priemonės „Pirmas ne žemės ūkio

paskirties ir apleistos žemės ūkio paskirties

žemės apželdinimas mišku“ įgyvendinimo

taisyklių priedas

PARAMOS Paraiška PAGAL LIETUVOS Kaimo plėtros 2007-2013 metų programos priemonę „PIRMAS NE žemės ūkio paskirties ir apleistos žemės ūkio paskirties žemės apželdinimas mišku1“

Nacionalinės mokėjimo agentŪros prie žemės ūkio ministerijos Kontrolės departamento |_|_|_|_|_|_|_|_|_|_|_|_| teritorinis skyrius2
|_|_|_|_| |_|_| |_|_| |_|_|_|_|_|_|_|_|_|_|_|_|_|_|_|_|_| (paramos paraiškos registracijos data ir registracijos numeris)
(paramos paraišką užregistravusio tarnautojo pareigos) (vardas, pavardė) (parašas)
Paramos paraiška vertinti priimta □ Paramos paraiška atmesta □

___________________

1 Siekiant išvengti klaidų apskaičiuojant bei išmokant paramą, svarbu, kad pateikti duomenys būtų teisingi. Paraiška turi būti pildoma lietuvių kalba, didžiosiomis raidėmis, aiškiu įskaitomu šriftu, netaisoma ir nebraukoma. Raidės ir skaičiai įrašomi tiksliai į jiems skirtas vietas, nepažeidžiant nurodytų linijų. Simboliams įrašyti skiriamas vienas langelis. Paraiška pildoma rašikliu arba kompiuteriu.

2 Pildo Nacionalinės mokėjimo agentūros prie Žemės ūkio ministerijos Kontrolės departamento teritorinio skyriaus darbuotojas.

|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

(pareiškėjo vardas, pavardė juridinio asmens teisinė forma ir pavadinimas)

Gyvenamosios vietos adresas/ buveinė (gyvenamoji vieta ar buveinė, telefonas, faksas, el. paštas, kuriais bus galima susisiekti paraiškos vertinimo ir projekto įgyvendinimo metu)
Savivaldybės pavadinimas |_|_|_|_|_|_|_|_|_|_|_|_|_|_|_|_|_|_|_|_|_|
Seniūnijos pavadinimas |_|_|_|_|_|_|_|_|_|_|_|_|_|_|_|_|_|_|_|_|_|_|
Gyvenamosios vietovės pavadinimas |_|_|_|_|_|_|_|_|_|_|_|_|_|_|_|_|_|_|
Gatvės pavadinimas |_|_|_|_|_|_|_|_|_|_|_|_|_|_|_|_|_|_|_|_|_|_|_|
Namo Nr. |_|_|_|
Buto Nr. |_|_|_|
Pašto indeksas |_|_|_|_|_|_|_|
Telefono Nr. |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|
Fakso Nr. |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|
El. paštas |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

Kokiu būdu norite gauti informaciją apie paramos paraiškos administravimo eigą? PASTABA. Pažymėkite tik vieną langelį ženklu „X“.
Paštu	□
Elektroniniu paštu	□
Informaciniame portale	□

I. INFORMACIJA APIE PAREIŠKĖJĄ

1. VALDOS DUOMENYS
1.1. Žemės ūkio ir kaimo valdos identifikavimo kodas: |_|_|_|_|_|_|_|_|_|_| (žemės ūkio valdos identifikavimo kodas iš VĮ Žemės ūkio informacijos ir kaimo verslo centro apie valdos registravimą pažymėjimo)
1.2. Žemės ūkio ir kaimo valdos adresas, jei skiriasi nuo gyvenamosios vietos (buveinės): |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_| (žemės ūkio valdos identifikavimo adresas iš VĮ Žemės ūkio informacijos ir kaimo verslo centro apie ūkio registravimą pažymėjimo)
1.3. Asmens kodas |_|_|_|_|_|_|_|_|_|_|_|
2. JURIDINIO ASMENS DUOMENYS
2.1. Juridinio asmens kodas |_|_|_|_|_|_|_|_|_| (juridinio asmens identifikavimo kodas iš juridinio asmens įregistravimo pažymėjimo)
2.2. Įsteigimo data |_|_|_|_| |_|_| |_|_|
2.3. Juridinio asmens statusas:
2.3.1. Valstybės institucija (valstybinės žemės valdytojas)3 □
2.3.2. Kitas juridinis asmuo □
3. PAREIŠKĖJO BANKO REKVIZITAI (nurodyti (duomenis, kur bus pervesta patvirtinta paramos suma) – banko pavadinimą, banko kodą ir savo atsiskaitomosios sąskaitos numerį (turi būti įrašytas labai aiškiai)
3.1. Banko pavadinimas |_|_|_|_|_|_|_|_|_|_|_|_|_|_|_|_|_|_|_|_|_|_|
3.2. Banko kodas |_|_|_|_|_|_|_|_|_|_|_|_|_|_|_|
3.3. Atsiskaitomosios sąskaitos Nr. |_|_|_|_|_|_|_|_|_|_|_|_|_|_|_|_|_|_|_|

___________________

3 Išmoka mokama tik pagal miško įveisimo schemą.

II. Papildoma informacija apie pareiškėją

1.	Ar esate gavęs Bendrijos paramą miškui įveisti?	Taip□ Ne □
2.	Ar esate patvirtintas paramos gavėju arba esate paramos gavėjo sutuoktinis pagal priemonę „Ankstyvas pasitraukimas iš prekinės žemės ūkio gamybos“?	Taip□ Ne □
3.	Ar esate atsiskaitęs su Valstybine mokesčių inspekcija?	Taip□ Ne □
4.	Ar esate atsiskaitęs su Valstybiniu socialinio draudimo fondu?	Taip□ Ne □
5.	Ar patvirtinate, kad išlaidos, susijusios su Miško želdinimo ir žėlimo projekto įgyvendinimu, nėra ir nebus finansuojamos iš kitų nacionalinių programų ir EB fondų?	Taip□ Ne □
6.	Ar Žemės ūkio ir kaimo verslo centro Valdų registre atnaujinote valdos duomenis?	Taip□ Ne □

III. INFORMACIJA APIE APŽELDinamą/želiantį ŽEMĖS PLOTĄ

1.	Miško įveisimo data (pildoma, jei paramos paraiškos teikimo metu miškas jau yra įveistas)	|_|_|_|_| |_|_| |_|_|
2.	Miško įveisimo adresas	|_|_|_|_|_|_|_|_|_|_|_|_|_|_|_|_|_|_|_| |_|_|_|_|_|_|_|_|_|_|_|_|_|_|_|_|_|_|_|
3.	Žemės sklypo kadastro Nr. (pildoma, jei žemės sklypas registruotas Nekilnojamo turto kadastre)	|_|_|_|_|-|_|_|_|_|-|_|_|_|_|
4.	Ar miškas įveisiamas saugomoje teritorijoje?	Taip □ Ne □
5.	Ar miškas įveisiamas mažiau palankioje ūkininkauti vietovėje arba žemėje, kurios našumas iki 32 balų?4	Taip □ Ne □
6.	Ar miškas įveisiamas karstinių įgriuvų regione esančioje žemėje5?	Taip □ Ne □
7.	Ar miškas įveisiamas Natura 2000 teritorijoje?	Taip □ Ne □
8.	Įveisiamo miško funkcinė paskirtis:
8.1.	Rekreacinė	□
8.2.	Apsauginė	□
8.3.	Ūkinė	□
9.	Miško įveisimo aplinkosauginė priežastis (pildoma, jei miškas veisiamas aplinkosaugos tikslais):	□ Erozijos ar išpustymo prevencijai □ Bioįvairovės padidinimui □ Vandens išteklių apsaugai □ Potvynių/ užliejimų prevencijai □ Klimato pokyčių švelninimui □ Kitos priežastys
10.	Bendras plotas, kuriame želdinamas ir (ar) želia miškas apleistoje žemės ūkio paskirties žemėje6	|_|_|_|_|,|_|_| ha
10.1.	Želdinamas plotas, kai miškas veisiamas apleistoje žemės ūkio paskirties žemėje. Jei šiame plote auga savaiminukai, tačiau reikalingas papildomas želdinimas, nurodomas savaiminukų procentas ir jų vidutinis amžius7	|_|_|_|,|_|_| ha |_|_|_| proc. |_|_| m.
10.2.	Savaime apžėlęs mišku (kai papildomai želdinti nereikia) apleistos žemės ūkio paskirties žemės plotas8 ir jų vidutinis amžius	|_|_|_|,|_|_|ha |_|_| m.
11.	Bendras plotas, kuriame želdinamas ir/ar želia miškas ne žemės ūkio (miškų ūkio) paskirties žemėje9	|_|_|_|,|_|_|ha
11.1.	Želdinamas plotas, kai miškas veisiamas miškų ūkio paskirties žemėje. Jei šiame plote auga savaiminukai, tačiau reikalingas papildomas želdinimas, nurodomas savaiminukų procentas10	|_|_|_|,|_|_|ha |_|_|_| proc.
11.2.	Savaime apžėlęs mišku (kai papildomai želdinti nereikia) miškų ūkio paskirties žemės plotas11	|_|_|_|,|_|_|ha
12.	Ar veisiate greitai augančių medžių želdinius? Jei „Taip“, nurodykite želdinamą plotą	Taip □ |_|_|_|,|_|_| ha	Ne □
13.	Medžių / krūmų rūšis	Sodmenų kiekis vnt. ir/ar savaiminukų kiekis vnt. visame želdinamame ir/ar želiančiame plote

|_|_|_|_|_|_|_|_|_|_|_| |_|_|_|_|_|_|_|_|_|_|_| |_|_|_|_|_|_|_|_|_|_|_| |_|_|_|_|_|_|_|_|_|_|_| |_|_|_|_|_|_|_|_|_|_|_| |_|_|_|_|_|_|_|_|_|_|_|	|_|_|_|_|_|_|_| |_|_|_|_|_|_|_| |_|_|_|_|_|_|_| |_|_|_|_|_|_|_| |_|_|_|_|_|_|_| |_|_|_|_|_|_|_|
14.	Spygliuočių procentas	|_|_|_| proc.	Lapuočių procentas	|_|_|_| proc.
15.	Ar pasodinti ąžuolai (ne mažiau nei 2500 vnt./ha) bus/ yra apsaugoti individualiomis apsaugomis pagal miško želdinimo ir žėlimo projektą?	Taip □ Ne □ N/a □

____________________

4 Žemės ūkio naudmenų našumo balas nurodomas VĮ Registrų centro išduotose Nekilnojamojo turto registro centrinio duomenų banko išrašuose ir pažymėjimuose apie nekilnojamojo daikto ir daiktinių teisių į jį įregistravimą Nekilnojamojo turto registre.

5 Intensyvaus karsto vietovės yra patvirtintos LR žemės ūkio ministro 2004 m. vasario 27 d. įsakymu Nr. 3D-72 (Žin., 2004, Nr. 34-1111). Intensyvaus karsto vietovės – tai mažiau palankios ūkininkauti vietovės, kuriose kliūtis ūkininkauti sukelia intensyvaus karsto reiškiniai. Intensyvaus karsto vietovėms priskiriamos šios seniūnijos: Biržų r. – Nemunėlio Radviliškio, Pabiržės, Pačeriaukštės, Parovėjos, Širvenos; Pasvalio r. – Krinčino, Pasvalio, Smilgių.

6 Šis plotas gaunamas sudėjus 10.1 ir 10.2 punktų laukų plotus. Želdinamas/ želiantis plotas – Miško želdinimo ir žėlimo projekte nurodytas plotas, kurį sudaro suprojektuotų miško želdinių ir/ar žėlinių, priešgaisrinių mineralizuotų juostų, elektros trasų, einančių per projektuojamus želdinius/ žėlinius, neželdintų žemės ruožų prie melioracijos griovių arba drenažo rinktuvų (pagal savivaldybės vykdomosios institucijos išduotas sąlygas), neželdintinos apsauginės juostos, besiribojančios su suprojektuotais želdiniais ir/ar žėliniais prie kelių ir vandens telkinių, bei neželdinamų juostų, suprojektuotų šalia kitų žemės ūkio paskirties žemės savininkų sklypų, besiribojančių su suprojektuotais želdiniais/ žėliniais, plotas.

7 Teikiama miško įveisimo išmoka ir 5-erių metų įveisto miško priežiūros ir apsaugos išmoka. Jei nurodytame plote esantys savaiminukai sudaro daugiau kaip 50 proc. visų želdinių, tuo atveju kompensuojama 50 proc. miško įveisimo išmokos.

8 Teikiama tik 5-erių metų įveisto miško priežiūros ir apsaugos išmoka. Jei nurodytame plote (kai papildomai želdinti nereikia) esančių savaiminukų vidutinis amžius yra daugiau nei 5 metai, tai miško priežiūros ir apsaugos išmokos nemokamos.

9 Šis plotas gaunamas sudėjus 11.1 ir 11.2 punktų laukų plotus. Želdomo ar želiančio ploto sąvoka apibrėžta priemonės įgyvendinimo taisyklėse.

10 Teikiama tik miško įveisimo išmoka. Jei nurodytame plote esantys savaiminukai sudaro daugiau kaip 50 proc. visų želdinių, tuo atveju kompensuojama 50 proc. miško įveisimo išmokos.

11 Miško įveisimo ir 5-erių metų įveisto miško priežiūros ir apsaugos išmokos nemokamos.

IV. PATEIKIAMI DOKUMENTAI

Eil. Nr.	Dokumento pavadinimas	Pažymėti X	Puslapių skaičius
1.	Privalomi pateikti dokumentai:
1.1.	Pareiškėjo asmens tapatybę patvirtinantis dokumentas ir jo kopija (pasas ar asmens tapatybės kortelė) (pateikiamas, jei pareiškėjas yra fizinis asmuo)	□	|_|_|
1.2.	Juridinio asmens registravimo pažymėjimas (pateikiamas, jei pareiškėjas yra juridinis asmuo)	□	|_|_|
1.3.	Akcininkų (pajininkų), narių, bendrovės valdymo tarybos ar pan. pritarimas dėl dalyvavimo priemonėje (pateikiamas, jei pareiškėjas yra juridinis asmuo)	□	|_|_|
1.4.	Dokumentai, patvirtinantys žemės (planuojamos apželdinti are želiančios mišku) nuosavybės teisę, ir jų kopija	□	|_|_|
1.5.	Leidimas įveisti mišką, išduotas teritorinio žemėtvarkos skyriaus. Prie leidimo įveisti mišką ne miško žemės sklype turi būti pridėtas žemės sklypo planas, kuriame pažymėtas žemės sklypas ar jo dalis, kurioje leidžiama veisti mišką (pateikiamas, jei miškas veisiamas apleistoje žemės ūkio paskirties žemėje)	□	|_|_|
1.6.	Miško želdinimo ir žėlimo projektas, patvirtintas VĮ miškų urėdijos, kurios veiklos teritorijoje yra numatomas apželdinti ir/ar želiantis mišku žemės plotas, miškų urėdo pavaduotojo miškininkystei, išskyrus atvejus, kai pareiškėjas yra VĮ miškų urėdija – tuomet Miško želdinimo ir žėlimo projektas turi būti patvirtintas Generalinės miškų urėdijos prie Aplinkos ministerijos	□	|_|_|
2.	Papildomi dokumentai:	□	|_|_|
2.1.	Juridinio asmens steigimo dokumentai (pateikiamas, jei pareiškėjas yra juridinis asmuo)	□	|_|_|
2.2.	Jei valstybinės žemės valdytojai nėra įregistravę (planuojamą apželdinti mišku) žemę Nekilnojamojo turto registre, valdytojas turi pateikti dokumentą, įrodantį šio sklypo valdymo teisę12 (pateikiamas, jei pareiškėjas yra valstybinės žemės valdytojas)	□	|_|_|
2.3.	Bendraturčių notariškai patvirtintas sutikimas (įgaliojimas) (pateikiamas, jei planuojama apželdinti mišku žemė valdoma bendra daline arba jungtine nuosavybės teise)	□	|_|_|
2.4.	Įgaliojimas (Pareiškėjai Lietuvos Respublikos civilinio (Žin., 2000, Nr. 74-2262) kodekso nustatyta tvarka gali įgalioti kitus asmenis rūpintis paramos gavimu)	□	|_|_|
2.5.	Kiti dokumentai:	□	|_|_|

__________________

12 Pareiškėjas privalo Agentūrai pateikti Lietuvos Respublikos Vyriausybės nutarimą, patvirtinantį valdymą patikėjimo teise.

Pastaba. Pareiškėjas privalo pateikti dokumentus lietuvių kalba arba kompetentingų institucijų, atliekančių vertimo paslaugas, patvirtintą vertimą į lietuvių kalbą. Prie paramos paraiškos pridedamos nurodytų dokumentų kopijos. Notaro patvirtinti nuorašai pateikiami tik tuo atveju, jei KDTS darbuotojui neparodomas dokumento originalas.

V. PAREIŠKĖJO DEKLARACIJA

Aš, pareiškėjas, pretenduodamas gauti paramą pagal priemonę „Pirmas ne žemės ūkio paskirties ir apleistos žemės ūkio paskirties žemės apželdinimas mišku“ ir pasirašydamas šioje paramos paraiškoje patvirtinu, kad: 1. esu susipažinęs su paramos lėšų teikimo tvarka ir taisyklėmis; 2. šioje paramos paraiškoje ir prie jos pridėtuose dokumentuose pateikta informacija, mano žiniomis ir įsitikinimu, yra teisinga; 3. patvirtinu, kad, prieš pateikdamas paramos paraišką, paramos paraiškos teikimo metais atnaujinau VĮ Žemės ūkio informacijos ir kaimo verslo centro (toliau – Centro) tvarkomuose registruose esančius duomenis ir žinau, kad tik iš Centro gautus duomenis Agentūra panaudos priimdama sprendimą dėl paramos suteikimo/nesuteikimo ar/ ir sankcijų taikymo; 4. patvirtinu, kad deklaruoti duomenys sutampa su duomenimis, esančiais VĮ Žemės ūkio informacijos ir kaimo verslo centro tvarkomuose registruose; 5. nesu pažeidęs jokios kitos sutarties dėl paramos skyrimo iš Europos Bendrijos arba Lietuvos Respublikos biudžeto lėšų; 6. man nėra iškelta byla dėl bankroto, nesu likviduojamas13; 7. man nežinomos kitos šiame dokumente nenurodytos priežastys, dėl kurių projektas negalėtų būti įgyvendintas ar jo įgyvendinimas būtų atidedamas arba dėl kurių projektas nebūtų įgyvendintas nustatytu laikotarpiu; 8. žinau, kad paramos paraiška gali būti atmesta, jeigu joje pateikti ne visi prašomi duomenys (įskaitant šią deklaraciją); 9. sutinku, kad paramos paraiškoje pateikti duomenys būtų apdorojami ir saugomi informacinėje valdymo ir priežiūros sistemoje; 10. sutinku, kad mano tinkamumas gauti paramą bus vertinamas pagal mano pateiktus ir atitinkamais dokumentais pagrįstus duomenis bei viešuosiuose registruose esančius duomenis; 11. sutinku, kad informacija apie mano pateiktą paramos paraišką, nurodant pareiškėjo pavadinimą, paramos paraiškos kodą ir apskaičiuotą paramos sumą, būtų skelbiama įgyvendinančiosios ir tarpinės institucijų interneto svetainėse; 12. sutinku, kad visa su šia paramos paraiška susijusi informacija būtų naudojama statistikos tikslais; 13. įsipareigoju, želdindamas, prižiūrėdamas ir saugodamas įveistą mišką, laikytis miškų priežiūros ir apsaugos reikalavimų, nustatytų Lietuvos Respublikos aplinkos ministerijos tvirtinamuose Miško atkūrimo ir įveisimo nuostatuose14; 14. įsipareigoju vykdyti projektą iki mano prisiimtų įsipareigojimų vykdymo pabaigos; 15. privalau atsodinti žuvusius želdinius ir/ar žėlinius, o vietoj nesudygusių sėklų pakartotinai 16. pasodinti sodmenis, kad būtų įvykdyti su paramos paraiška pateikto Miško želdinimo ir žėlimo projekto sprendiniai; 17. per vieną mėnesį nuo miško įveisimo kartu su Aplinkos ministerijos regiono aplinkos apsaugos departamento rajono agentūros valstybiniu miškų pareigūnu įvertinsiu miško želdinimo darbus; 18. žinau, kad nustatytu laiku nepateikus pažymos apie miško želdinimo darbų įvertinimą parama neteikiama; 19. po miško įveisimo kartu su Aplinkos ministerijos regiono aplinkos apsaugos departamento rajono agentūros valstybiniu miškų pareigūnu pirmaisiais (sodinant pavasarį) arba antraisiais (sodinant rudenį) ir trečiaisiais metais (sodinant pavasarį) arba ketvirtaisiais metais (sodinant rudenį) atliksiu miško želdinių ir/ar žėlinių inventorizaciją, 5–8 metais atliksiu miško želdinių/žėlinių kokybės vertinimą; 20. žinau, kad, nustatytais metais nepateikus iki gruodžio 15 d. miško želdinių ir/ar žėlinių inventorizacijos ir miško želdinių ir/ar žėlinių kokybės vertinimo pažymų, parama nutraukiama ir Agentūra susigrąžina visą suteiktą paramą; 21. įsipareigoju klaidingai apskaičiuotą ir pervestą į mano atsiskaitomąją sąskaitą paramos sumą grąžinti Agentūrai; 22. žinau, kad, gavus pranešimą dėl klaidingai išmokėtos paramos grąžinimo Agentūrai, man gali būti pradėti skaičiuoti delspinigiai, jei jos negrąžinsiu per nurodytą terminą; 23. žinau, kad Agentūra gali patikrinti pateiktus duomenis bei atlikti patikrą vietoje ir gauti papildomos informacijos apie mano ūkinę veiklą. Pateiktus duomenis kontrolės tikslams gali panaudoti ir kitos susijusios Lietuvos Respublikos ir Europos Sąjungos institucijos; 24. žinau, kad, pažeidus įsipareigojimus, man bus taikomos numatytos sankcijos; 25. žinau, kad negaliu pretenduoti gauti paramą pagal KPP priemonę „Pirmas ne žemės ūkio paskirties ir apleistos žemės ūkio paskirties žemės apželdinimas mišku“, jei gaunu paramą pagal priemonę „Ankstyvas pasitraukimas iš prekinės žemės ūkio gamybos“; 26. žinau, kad parama neskiriama apželdinant mišku Natura 2000 teritorijas; 27. esu informuotas ir sutinku, kad Agentūra tikrintų mano asmens duomenis Valstybinėje mokesčių inspekcijos ir jos teritorinių įstaigų, Valstybinio socialinio draudimo fondo valdybos ir kitose valstybinėse duomenų bazėse ar kituose registruose apie mano skolą valstybės biudžetui ar socialinio draudimo fondui, taip pat kitą informaciją, reikalingą EB paramai administruoti; 28. esu informuotas, kad turiu teisę: žinoti apie savo asmens duomenų tvarkymą, susipažinti su tvarkomais savo asmens duomenimis ir kaip jie yra tvarkomi, reikalauti ištaisyti, sunaikinti savo asmens duomenis arba sustabdyti savo asmens duomenų tvarkymo veiksmus, kai duomenys tvarkomi nesilaikant Europos Sąjungos ir Lietuvos Respublikos teisės aktų nuostatų; 29. paramos gavimo laikotarpiu, Agentūrai paprašius, įsipareigoju teikti papildomą informaciją, susijusią su paramos administravimu; 30. esu informuotas, kad duomenys apie mano gaunamą paramą bus viešinami visuomenės informavimo tikslais, taip pat gali būti perduoti audito ir tyrimų institucijoms, siekiant apsaugoti Europos Bendrijos finansinius interesus, Europos Sąjungos ir Lietuvos Respublikos teisės aktuose nustatyta tvarka; 31. įsipareigoju informuoti Agentūrą apie savo gyvenamosios vietos/ buveinės adreso, telefono ar telefakso aparato numerio, elektroninio pašto bei banko duomenų pakeitimą. Neįvykdžius šio įsipareigojimo, negalėsiu reikšti pretenzijų ar atsikirtimų, jog Agentūros veiksmai, atlikti pagal paskutinius jai žinomus duomenis, neatitinka paramos teikimo sąlygų ar pan.
Pareiškėjo pavadinimas, adresas, antspaudas, parašas (juridiniam asmeniui)
Pareiškėjo (atstovo) vardas, pavardė (pareigos), parašas
Data, vieta

_______________________

13 Taikoma, jei pareiškėjas juridinis asmuo.

14 Lietuvos Respublikos aplinkos ministro 2003 m. gruodžio 18 d. įsakymas Nr. 659 „Dėl Miško atkūrimo ir įveisimo nuostatų bei Miško želdinimo darbų, želdinių ir žėlinių apskaitos bei vertinimo metodikos patvirtinimo“ (Žin., 2004, Nr. 39-1280).

Jei projektą parengė ir paramos paraišką padėjo užpildyti konsultantas, nurodykite:

Konsultanto vardas ir pavardė |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_| Institucijos pavadinimas |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_| Telefono ir fakso Nr. |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_| Elektroninio pašto adresas |_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|_|

_________________

Papildomas lapas prie Paraiškos paramai gauti pagal Kaimo plėtros 2007–2013 metų plano priemonę

„PIRMAS NE ŽEMĖS ŪKIO PASKIRTIES IR APLEISTOS ŽEMĖS ŪKIO ŽEMĖS APŽELDINIMAS MIŠKU“

(pildomas tuo atveju, jei želdinamas ir/ar apželia ne vienas sklypas)

INFORMACIJA APIE planuojamą ĮVEISTI/įveistą ŽEMĖS PLOTĄ

1.	Miško įveisimo data (pildoma, jei paramos paraiškos teikimo metu miškas jau yra įveistas)	|_|_|_|_| |_|_| |_|_|
2.	Miško įveisimo adresas	|_|_|_|_|_|_|_|_|_|_|_|_|_|_|_|_|_|_|_| |_|_|_|_|_|_|_|_|_|_|_|_|_|_|_|_|_|_|_|
3.	Žemės sklypo kadastro Nr. (pildoma, jei žemės sklypas registruotas Nekilnojamojo turto kadastre)	|_|_|_|_|-|_|_|_|_|-|_|_|_|_|
4.	Ar miškas įveisiamas saugomoje teritorijoje?	Taip □ Ne □
5.	Ar miškas įveisiamas mažiau palankioje ūkininkauti vietovėje arba žemėje, kurios našumas iki 32 balų?15	Taip □ Ne □
6.	Ar miškas įveisiamas karstinių įgriuvų regione esančioje žemėje16?	Taip □ Ne □
7.	Ar miškas įveisiamas Natura 2000 teritorijoje?	Taip □ Ne □
8.	Įveisiamo miško funkcinė paskirtis:
8.1.	Rekreacinė	□
8.2.	Apsauginė	□
8.3.	Ūkinė	□
9	Miško įveisimo aplinkosauginė priežastis (pildoma, jei miškas veisiamas aplinkosaugos tikslais):	□ Erozijos ar išpustymo prevencijai □ Bioįvairovės padidinimui □ Vandens išteklių apsaugai □ Potvynių/ užliejimų prevencijai □ Klimato pokyčių švelninimui □ Kitos priežastys
10.	Bendras plotas, kuriame želdinamas ir (ar) želia miškas apleistoje žemės ūkio paskirties žemėje17	|_|_|_|_|,|_|_| ha
10.1.	Želdinamas plotas, kai miškas veisiamas apleistoje žemės ūkio paskirties žemėje. Jei šiame plote auga savaiminukai, tačiau reikalingas papildomas želdinimas, nurodomas savaiminukų procentas ir jų vidutinis amžius18	|_|_|_|,|_|_| ha |_|_|_| proc. |_|_| m.
10.2	Savaime apžėlęs mišku (kai papildomai želdinti nereikia) apleistos žemės ūkio paskirties žemės plotas19 ir jų vidutinis amžius	|_|_|_|,|_|_|ha |_|_| m.
11.	Bendras plotas, kuriame želdinamas ir/ar želia miškas ne žemės ūkio (miškų ūkio) paskirties žemėje20	|_|_|_|,|_|_|ha
11.1	Želdinamas plotas, kai miškas veisiamas miškų ūkio paskirties žemėje. Jei šiame plote auga savaiminukai, tačiau reikalingas papildomas želdinimas, nurodomas savaiminukų procentas21	|_|_|_|,|_|_|ha |_|_|_| proc.
11.2	Savaime apžėlęs mišku (kai papildomai želdinti nereikia) miškų ūkio paskirties žemės plotas22	|_|_|_|,|_|_|ha
12.	Ar veisiate greitai augančių medžių želdinius? Jei „Taip“, nurodykite želdinamą plotą	Taip □ |_|_|_|,|_|_| ha	Ne □
13.	Medžių / krūmų rūšis	Sodmenų kiekis vnt. ir/ar savaiminukų kiekis vnt. visame želdinamame ir/ar želiančiame plote

|_|_|_|_|_|_|_|_|_|_|_| |_|_|_|_|_|_|_|_|_|_|_| |_|_|_|_|_|_|_|_|_|_|_| |_|_|_|_|_|_|_|_|_|_|_| |_|_|_|_|_|_|_|_|_|_|_| |_|_|_|_|_|_|_|_|_|_|_|	|_|_|_|_|_|_|_| |_|_|_|_|_|_|_| |_|_|_|_|_|_|_| |_|_|_|_|_|_|_| |_|_|_|_|_|_|_| |_|_|_|_|_|_|_|
14.	Spygliuočių procentas	|_|_|_| proc.	Lapuočių procentas	|_|_|_| proc.
15.	Ar pasodinti ąžuolai (ne mažiau nei 2500 vnt./ha) bus/ yra apsaugoti individualiomis apsaugomis pagal miško želdinimo ir žėlimo projektą?	Taip □ Ne □ N/a □

___________________

15 Žemės ūkio naudmenų našumo balas nurodomas VĮ Registrų centro išduotose Nekilnojamojo turto registro centrinio duomenų banko išrašuose ir pažymėjimuose apie nekilnojamojo daikto ir daiktinių teisių į jį įregistravimą Nekilnojamojo turto registre.

16 Intensyvaus karsto vietovės yra patvirtintos LR žemės ūkio ministro 2004 m. vasario 27 d. įsakymu Nr. 3D-72 (Žin., 2004, Nr. 34-1111). Intensyvaus karsto vietovės – tai mažiau palankios ūkininkauti vietovės, kuriose kliūtis ūkininkauti sukelia intensyvaus karsto reiškiniai. Intensyvaus karsto vietovėms priskiriamos šios seniūnijos: Biržų r. – Nemunėlio Radviliškio, Pabiržės, Pačeriaukštės, Parovėjos, Širvenos; Pasvalio r. – Krinčino, Pasvalio, Smilgių.

17 Šis plotas gaunamas sudėjus 10.1 ir 10.2 punktų laukų plotus. Želdinamas/ želiantis plotas – Miško želdinimo ir žėlimo projekte nurodytas plotas, kurį sudaro suprojektuotų miško želdinių ir/ar žėlinių, priešgaisrinių mineralizuotų juostų, elektros trasų, einančių per projektuojamus želdinius/ žėlinius, neželdintų žemės ruožų prie melioracijos griovių arba drenažo rinktuvų (pagal savivaldybės vykdomosios institucijos išduotas sąlygas), neželdintinos apsauginės juostos, besiribojančios su suprojektuotais želdiniais ir/ar žėliniais prie kelių ir vandens telkinių, bei neželdinamų juostų, suprojektuotų šalia kitų žemės ūkio paskirties žemės savininkų sklypų, besiribojančių su suprojektuotais želdiniais/ žėliniais, plotas.

18 Teikiama miško įveisimo išmoka ir 5-erių metų įveisto miško priežiūros ir apsaugos išmoka. Jei nurodytame plote esantys savaiminukai sudaro daugiau kaip 50 proc. visų želdinių, tuo atveju kompensuojama 50 proc. miško įveisimo išmokos.

19 Teikiama tik 5-erių metų įveisto miško priežiūros ir apsaugos išmoka. Jei nurodytame plote (kai papildomai želdinti nereikia) esančių savaiminukų vidutinis amžius yra daugiau nei 5 metai, tai miško priežiūros ir apsaugos išmokos nemokamos.

20 Šis plotas gaunamas sudėjus 11.1 ir 11.2 punktų laukų plotus. Želdomo ar želiančio ploto sąvoka apibrėžta priemonės įgyvendinimo taisyklėse.

21 Teikiama tik miško įveisimo išmoka. Jei nurodytame plote esantys savaiminukai sudaro daugiau kaip 50 proc. visų želdinių, tuo atveju kompensuojama 50 proc. miško įveisimo išmokos.

22 Miško įveisimo ir 5-erių metų įveisto miško priežiūros ir apsaugos išmokos nemokamos.

Pareiškėjas

(vardas, pavardė)	(parašas)

A.V.

_________________